Посока и съдба в рождената карта. Хауърд Саспортас
Посока и съдба в рождената карта. Хауърд Саспортас
--------------------------------------------------


Когато Хауърд Саспортас почина през 1992 година, астрологическата общност призна, че е загубила един от своите най-обичани и най-оригинални мислители. Двете книги, които написа той – „[Дванадесетте дома](https://poznanie.net/bookstore/dvanadesette-doma-hauyrd-sasportas/)” и „Боговете на промяната”, и четирите тома, съставени заедно с Лиз Грийн („[Развитието на личността](https://poznanie.net/bookstore/seminari-po-psihologicheska-astrologia-tom-pyrvi-razvitieto-na-lichnostta-liz-grijn-hauyrd-sasportas/)”, „[Динамика на подсъзнанието](https://poznanie.net/bookstore/seminari-po-psihologicheska-astrologia-tom-vtori-dinamikite-na-podsyznanieto-liz-grijn-hauyrd-sasportas/)”, „[Светилата](https://poznanie.net/bookstore/seminari-po-psihologicheska-astrologia-tom-treti-svetilata-hauyrd-sasportas-liz-grijn/)” и „[Вътрешните планети](https://poznanie.net/bookstore/seminari-po-psihologicheska-astrologia-vatreshnite-planeti-liz-grijn/)”), направиха неговите разработки по-достъпни както за учащите астрология, така и за общата публика. Лекциите на Хауърд по целия свят го превърнаха в много обичан човек в международната астрологическа общност.


На семинарите на Хауърд участниците можеха да се наслаждават на уникалната му и незабравима комбинация от интуитивна прозорливост, хумор, топлота, вдъхновено тълкувание и проникновено разбиране на човешката природа. Неговата рядка смесица от духовност и приземеност, ясно изразените му наблюдения върху човешката психологическа динамика направиха работата му така необикновена и запомняща се.


Всичките три семинара, включени в този том, се занимават с посоката и съдбата в рождената карта. В работата си като личен консултант Хауърд притежаваше дарбата да вдъхновява своите клиенти и да подчертава възможностите, даващи им обновена надежда и нови насоки за следване в живота. ***Публикуваните в тази книга лекции изразяват същия оптимизъм и позитивна визия за човешките възможности***.


Първият семинар – върху темата за призванието – третира практически, психологически и философски един от най-трудните въпроси: как можем да открием „верния” път в живота? Вторият семинар – върху тези тайнствени точки от хороскопа, познати като лунни възли, – изследва различието между съдбата и предопределеността, и начина, както Юнг веднъж го определи, по който можем да се научим да правим „с радост онова, което се налага да вършим”. Третият семинар – върху психологията на „помощника”, разглежда астрологическите сигнатури на склонностите и психологическите модели на хората, призвани да работят в подпомагащите професии.


Този том е достъпен, задълбочен и проникновен, и представлява основно четиво за всеки ученик по астрология, стремящ се да разбере мистерията и съзидателното предизвикателство на онова, което ни подтиква да се движим напред в живота.

